लगातर तीसरे दिन सर्राफा बाजार में रौनक सेंसेक्स में टाटा स्टील तथा हिंदुस्तान यूनिलिवर ने करीब तीन फीसदी का मुनाफा कमाया। वहीं, हीरो मोटोकाॅर्प, गेल तथा एनटीपीसी के शेयर 1.37 से 1.65 प्रतिशत तक उतर गये। निफ्टी ने सेंसेक्स की तुलना में कुछ कम बढ़त के साथ शुरुआत की, लेकिन उससे कहीं ज्यादा बढ़त में बंद हुआ। यह 5.85 अंक की तेजी के साथ 8,403.85 अंक पर खुला। कारोबार के दौरान 8,460.30 अंक के दिवस के उच्चतम तथा 8,397.40 अंक के न्यूनतम स्तर से होता हुआ यह 0.23 प्रतिशत अर्थात् 19 अंक ऊपर 8,417 अंक पर बंद हुआ। मझौली तथा छोटी कंपनियों में निवेशकों का भरोसा ज्यादा दिखा। बीएसई का मिडकैप 0.61 प्रतिशत तथा स्मॉलकैप 0.45 प्रतिशत चढ़कर क्रमश: 12,729.41 अंक तथा 12,883.38 अंक पर रहे। बीएसई में कुल 2,925 कंपनियों के शेयरों में कारोबार हुआ। इनमें 1,506 में लिवाली तथा 1,245 में बिकवाली का जोर रहा। वहीं, 174 के शेयरों के भाव अपरिवर्तित रहे।